
HOTĂRÂREA nr. 193/ 2022
[bookmark: _Hlk99548421][bookmark: _Hlk99547898][bookmark: _Hlk99971310][bookmark: _Hlk99548104]privind aprobarea depunerii proiectului “Renovarea Energetică Moderată pentru clădirea Remiză Pompieri” în cadrul Planului Național de Redresare și Reziliență, apel de proiecte PNRR/2022/C5/2/B.2.1/1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice  

	Consiliul Local al Municipiului Lupeni;
Având în vedere Proiectul de hotărâre nr. 192/ 2022 precum și Referatul de aprobare nr. 30.418/ 7 octombrie 2022 al domnului Lucian Marius Resmeriță, Primar al Municipiului Lupeni prin care propune aprobarea depunerii proiectului “Renovarea Energetică Moderată pentru clădirea Remiză Pompieri” în cadrul Programului Național de Redresare și Reziliență; 
Văzând Raportul nr. 30.426/ 7 octombrie 2022 prezentat de Serviciului Dezvoltare Locală, Proiecte din cadrul Primăriei Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
[bookmark: _Hlk99628948]Având in vedere prevederile Anexei la Ordin nr. 441 din 24 martie 2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 - Valul renovării, axa 2 - Schema de granturi pentru eficienţă energetică şi rezilienţă în clădiri publice, operaţiunea B.2: Renovarea energetică moderată sau aprofundată a clădirilor publice;
[bookmark: _Hlk116041014]	Având în vedere prevederile Ordinul Ministrului Dezvoltarii, Lucrărilor Publice si Administratiei nr. 2612/4 octombrie 2022 pentru modificarea și completarea Ghidurilor Specifice – Condiții de accesare a fondurilor europene aferente PNRR, Componenta 5 – Valul renovării;
În conformitate cu prevederile Legii nr. 273/ 2006 privind finanțele publice locale, cu modificările și completările ulterioare;
În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare;
În temeiul art. 139, alin. (3) lit. a) precum şi ale art. 166 alin. (2) lit. d)  din Ordonanța de Urgență nr. 57 / 2019 privind Codul administrativ, cu modificările și completările ulterioare

H O T Ă R Ă Ş T E 

[bookmark: _Hlk58917871][bookmark: _Hlk99628754][bookmark: _Hlk99621953]	Art. 1 – Se aprobă depunerea proiectului “Renovarea Energetică Moderată pentru clădirea Remiză Pompieri” pentru obținerea finanțării în cadrul Planului Național de Redresare și Reziliență, apel de proiecte PNRR/2022/C5/2/B.2.1/1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice, runda 2. 
Art. 2 - Se aprobă valoarea maximă eligibilă solicitată pentru proiectul “Renovarea Energetică Moderată pentru clădirea Remiză Pompieri”  în sumă de 1.081.690,47 lei fără TVA (calculată în conformitate cu precizările din secțiunea 2.5 din ghidul de finanțare astfel: aria desfășurată de 442,58 m2  x 440 euro fără TVA + 25.000 euro x 1 stații de reîncărcare la cursul 1 euro = 4,9227).
Art. 3 - Se aprobă Descrierea sumară a investitiei propuse prin proiect și principalii indicatori asa cum reies din Expertiza tehnică și Raportul de audit energetic pentru obiectivul de investiții “Renovarea Energetică Moderată pentru clădirea Remiză Pompieri” , conform anexei la prezenta hotarare.
Art. 4 - Consiliul Local al UAT Mun. Lupeni îsi exprimă acordul cu privire la susținerea cheltuielilor neeligibile ale proiectului “Renovarea Energetică Moderată pentru clădirea Remiză Pompieri”  așa cum acestea vor rezulta din documentatiile tehnico-economice/contractul de lucrări solicitate în etapa de implementare.
Art. 5 - Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
Art. 6 – Hotărârea se va comunica Instituţiei Prefectului – Judeţul Hunedoara, Primarului Municipiului Lupeni, Serviciului Dezvoltare Locală, Direcției Economice, Serviciului Achiziții, Investiții, Lucrări, Patrimoniu și se aduce la cunoștință publică.
Lupeni, 
		 7 octombrie 2022

              	  PREȘEDINTE DE ȘEDINȚĂ   	            CONTRASEMNEAZĂ – SECRETAR GENERAL                           
                     Ing. DORIN CORDEA	                                           Jr. MARIUS CLAUDIU BĂLOI

Anexa la Hotărârea nr. 193/ 2022
Descrierea sumară a investiției propuse prin proiect și principalii indicatori . 
“Renovarea Energetică Moderată pentru clădirea Remiză Pompieri”

a) Descrierea sumară a investiției
Prin prezentul proiect “Renovarea Energetică Moderată pentru clădirea Remiză Pompieri”  se propune reabilitarea clădirii date în folosință gratuită către ISU Hunedoara 
Conform documentațiilor tehnice ”Raport de expertiză tehnică” și Audit energetic” construcția se încadrează în CATEGORIA ”C” DE IMPORTANȚĂ conf. HGR 766/1997 – anexa 3 și CLASA III DE IMPORTANȚĂ conform P100-3/2019.
Descrierea sumară intervenției -  Categorii de lucrări.
Conform recomandărilor din expertiza tehnică și din auditul energetic, se conturează o serie de lucrări care să îndeplinească cerințele și indicatorii de eficiență energetică din ghidul de finanțare:
	S1 – Soluția de reabilitare pentru pereți exterior. Se propune sporirea rezistenței termice a pereților exterior peste valoarea de 1,80 mpKW prevăzută prin C107/2005, respective Ord. 2641/2017, prin izolarea termică a pereților exterior cu un strat de 15 cm de polistiren expandat (Cs min = 80kPa, Rt min = 120 kPa, λ=0,37, clasa de reacție la foc B-s2, d0). Se va realiza un brâu perimetral, pe toate laturile exterioare, între nivele, cu vata mineral bazaltică, 15 cm, λ=0,036, Cs min=30kPa, Rt min=10kPa, clasa de reacție la foc A1, cu o lățime de 30 cm. Pe conturul tâmplăriei exterioare se vor termoizola glafurile și solbancurile cu polistiren expandat 5 cm, λ=0,0352, Cs min= 120kPa, Rt min = 200kPa, clasa de reacție la foc B-s2, d0. Soclul și pereții pe sol se vor termoizola cu polistiren expandat 10 cm, λ=0,0352, Cs min = 120kPa, Rt min = 200 kPa, clasa de reacție la foc B-s2, d0.
	S2 – Soluția de reabilitare pentru tâmplărie exterioară. Soluția implică schimbarea tâmplăriei existente, cu tâmplărie din PVC cu geam termoizolant cu rezistență minima Rmin = 0,77 mpKW.
	S3 – Soluția de reabilitare pentru placa peste ultimul nivel. Sporirea rezistenței termice a planșeului, peste ultimul nivel, peste valoarea de 5, mpKW prevăzută prin C107/2005, respective Ord. 2641/2017, se va realiza prin montarea în pod, a unui strat termoizolant din vată mineral bazaltică, λ=0,040, Cs min = 50kPa, Rt min = 10kPa, clasa de reacție la foc C/B-s2, d0 cu grosimea de 30 cm.
	S4 – Soluția de reabilitare pentru pereți spre pod. Se propune sporirea rezistenței termice a pereților de la mansardă, spre pod, peste valoarea de 1,80mpKW prevăzută prin C107/2005, respective Ord. 2641/2017, prin izolarea termică a acestora cu un strat de 15 cm de vată mineral bazaltică, λ=0,036, Cs min = 30kPa, Rt min = 10kPa, clasa de reacție la foc A1, montată în interiorul pereților de gips-carton.
	S5 -  Soluția de reabilitare pentru placa pe sol. Sporirea rezistenței termice a plăcii pe sol, din beton armat, peste valoarea de 2,90 mpKW prevăzută prin C107/2005, respective Ord. 2641/2017, se va realiza prin montarea, la partea superioară a plăcii, a unui strat termoizolant de polistiren extrudate cu grosimea de 10 cm, λ=0,036, Cs min = 120kPa, Rt min = 250kPa, protejat la partea superioară cu șapă slab armată.
	S6 – Soluții de reabilitare/modernizare energetică pentru instalații.
Instalații încălzire
- se va înlocui actuala instalație de încălzire; radiatoarele propuse vor fi din aluminiu, iar conductele din cupru; conductele îngropate se vor termoizola cu cochilii din vată minerală;
- se va înlocui cazanul existent cu un cazan de combustibil gazos, în condensație;
- montarea robinetelor cu cap termostatic la radiatoare și a robinetelor de presiune diferențială la baza coloanelor de încălzire în scopul creșterii eficienței sistemului de încălzire prin autoreglarea termohidraulică a rețelei de conducte de încălzire;
Instalații apă caldă de consum
- se va înlocui actuala instalație de apă caldă de consum;
- se va monta un sistem  de panouri solare, pentru prepararea apei calde, care să acopere 50% din necesarul de energie;
- prepararea apei calde de consum se va realiza prin intermediul unui boiler cu 2 serpentine: o serpentine cu agent termic provenit de la centrala termică propusă și o serpentine cu agent termic de la panourile solare propuse;
- se vor termoizola conductele de apă caldă de consum;
Instalații de iluminat
- se va înlocui actuala instalație electrică de iluminat și corpurile de iluminat aferente cu corpuri de iluminat tip LED, cu consum redus de energie;
- se va realiza un sistem de panouri fotovoltaice care să acopere 50% din necesarul de energie pentru iluminat;
- se vor monta întrerupătoare automate, cu detectare de mișcare în casele de scări și holuri.
b)Rezultate așteptate:
		
	REZULTATE
	Valoare la începutul implementării proiectului
	Valoare la finalul implementării proiectului

	Consumul anual specific de energie finală pentru încălzire(kWh/mp an)
	325,51
	40,18

	Consumul de energie primară totală (kh/mp an)
	486,42
	135,02

	Consumul de energie primară totală utilizând surse convenționale (kWh/mp an)
	486,42
	121,43

	Consumul de energie primară totală utilizând surse regenerabile (kWh/mp an)
	0
	13,59

	Nivelul anual estimat al gazelor cu efect de seră (echivalent kg CO2/mp an)
	83,738
	22,855


c) Indicatori tehnico economici:
Intervențiile propuse pentru clădire duc la o reducere a consumului anual specific de energie finală pentru încălzire de cel puțin 50% față de consumul anual specific de energie pentru încălzire înainte de renovare și la o reducere a consumului de energie primară și a emisiilor de CO2 mai mare de 30%.
Indicatorii apelurilor de proiecte:
Reducere a consumului anual specific de energie finală pentru încălzire (kWh/m2an) – 285,33
Reducere a consumului de energie primară totală (kWh/m2an) – 351,40
Consumul de energie primară utilizând surse regenerabile la finalul implementării proiectului(kWh/m2an) – 13,59
Arie desfășurată de clădire publică, renovate energetic (m2) – 442,58
Reducere anuală estimate a gazelor cu efect de seră (echivalent kgCO2/m2an) – 60,883
Puncte de încărcare rapidă (cu putere peste 22kW) instalate pentru vehicule electrice (număr) -1 
Persoane care beneficiază în mod direct de măsuri pentru adaptarea la măsurile climatice: 40
Luând în considerare:
Aria desfășurată totală: 442,58 mp
Nr. stații de încărcare: 1 buc
au rezultat:
Valoare renovare energetică: 194.735,20 Euro, respectiv 958.622,97 lei (fără TVA)
Valoare stații de încărcare: 25.000 Euro, respective, 123.067,50 lei
[bookmark: _Hlk100663571]Valoare totală proiect – valoare maximă eligibilă solicitată: 219.735,20 Euro, respectiv 1.081.690,47 lei , pentru un curs Euro: 1 euro= 4,9227 lei 
Valoarea maximă eligibilă a proiectului a fost calculată în conformitate cu prevederile ghidului de finanțare, secțiunea 2.5, utilizând formula:
Valoarea maximă eligibilă a proiectului = (aria desfășurată*cost unitar pentru lucrări de renovare moderată (440 Euro) + (cost stație încărcare rapidă (25000 Euro)* număr de stații).
c) Durata de implementare a obiectivului de investiții: 24 luni.

Lupeni, 
		 7 octombrie 2022

              	  PREȘEDINTE DE ȘEDINȚĂ   	            CONTRASEMNEAZĂ – SECRETAR GENERAL                           
                     Ing. DORIN CORDEA	                                           Jr. MARIUS CLAUDIU BĂLOI

  hotărârea a fost aprobată prin vot  liber exprimat cu unanimitate de voturi  

